Kremventra fruktokolombo

La Kremventra fruktokolombo, Ptilinopus merrilli, estas granda kolombo de la tipa genro Ptilinopus en la tribo Ptilinopini (fruktokolomboj).

Ĝi estas endemio de insuloj de Filipinoj, kie ĝi troviĝas nur en insuloj de Luzono, nome Catanduanes kaj Polillo. Ĝi estas granda kaj ĉefe verdeca kolombo kun distingaj ruĝaj flugilmakuloj kaj kremkolora brusto, laŭ kiu ĝi nomiĝas. Ilia natura habitato estas tropikaj malsekaj arbaroj de malaltaj teroj ĝis montaroj de ĝis 1 300 msm. Ĝi estas minacata per habitatoperdo, kaj pro ĉasado por komerco de maskotoj.

Estas kontraŭleĝe ĉasi, kapti aŭ teni krembrustajn fruktokolombojn laŭ la Filipina Leĝo 9147.

 Aspekto kaj taksonomio 
Ĝi estis priskribita en eBird kiel ""Sufiĉe granda kolombo de malaltebenaĵo kaj malalta montararbaro. Havas verdajn suprajn partojn ĝis la dorso, grizajn kapon kaj bruston, kremkoloran ventron, kaj blankon sub la vostobazo, skvamecan verdon. Rimarku la purpuran makulon trans la flugilplumoj. La raso el norda Luzono havas malhelruĝan kronon. Simila al Nigramentona fruktokolombo, sed Krembrusta havas mallarĝan torakbendon kaj kremon anstataŭ verda ventro. Kanto estas streĉita, profunda tremante "brrrrrrr.” Tiu specio ne montras seksan dimorfismon. 

La Kremventra fruktokolombo estas unu el ĉirkaŭ 50 specioj en la genro Ptilinopus. Ene de tiu genro, ĝi estas plej proksime al la Fajrbrusta fruktokolombo.

Ĝi estis dekomence metita en la jam nevalidan genron Leucotreron. La genronomo devenas el la greka ptilon (plumo) kaj pous (piedo), dum la specia epiteto estas honora al Elmer Drew Merrill, usona botanikisto. Alternativa nomo por la Kremventra fruktokolombo estas Merila fruktokolombo.

 Subspecioj 
eta|maldekstre|220ra|Filipina poŝtmarko de la subspecio P. m. merrilli.
 P. m. merrilli – MacGregor, 1916: nomiga subspecio, trovebla en suda Luzono el la suda parto de Sierra Madre ĝis la regiono de Bicol kaj Catanduanes 
 P. m. faustinoi – Manuel, 1936: trovebla en la montoj de norda Luzono el Quirino. Ĝi havas ruĝan kronmakulon kaj blankan mentonon.

 Ekologio kaj kutimaro 
Ĝi estas fruktomanĝulo. Kutime ĝi estas sola aŭ en malgrandaj grupoj eĉ kun aliaj kolomboj. Ilia flugmaniero estas rapida kaj rekta, kun regulaj flugilfrapoj kaj foja akra flugilfrapo kiu estas karakteraj de kolomboj ĝenerale.

Reproduktado okazas ĉefe en majo ĝis junio, kio estas ĝenerale la reprodukta tempo por filipinaj arbarbirdoj. Nestoj estis trovitaj kun ununura ovo, sed ne estas sufiĉe da datumoj por supozi mezan ovodemetadon.

 Referencoj 

 Bibliografio 


kategorio:Kolombedoj
kategorio:Bestoj el la Aŭstralazia ekozono
kategorio:Birdoj de Azio
kategorio:Birdoj de la Filipinoj